Paul Leer-Salvesen

**Paul Leer-Salvesen** (født 31. oktober 1951 i Oslo) er en norsk teolog, professor ved Universitetet i Agder, sakprosaforfatter og forfatter av voksenromaner samt barne- og ungdomsbøker. Han er bosatt i Kristiansand.

Han vokste opp som prestesønn, i Bergen og på Sunnmøre, og har bodd i Kristiansand siden han var 14 år gammel.   

Han er cand.theol. fra Universitetet i Oslo 1976 og dr.philos. fra Juridisk fakultet ved Universitetet i Oslo, 1991. Per 2017 er han professor i etikk og teologi ved Institutt for religion, filosofi og historie, Universitetet i Agder. Han har tidligere arbeidet blant annet som fengselsprest og journalist. Han har vært medlem av Den nasjonale forskningsetiske komité for samfunnsfag og humaniora, av Kringkastingsrådet samt av Lovutvalget for utilregnelighet og rettspsykiatrisk sakkyndige.  

## Forfatter
Leer-Salvesen har utgitt ca. 55 bøker. Han debuterte som forfatter med en biografi om Aril Edvardsen i 1974, og med barneboka *Fortellinger om Tina* i 1977. Flere av hans bøker er oversatt. Det meste av forfatterskapet faller i en av følgende kategorier: 

; Skjønnlitteratur 
* Ungdomsbøkene 1978-1984 tilhører den sosialrealistiske ungdomsroman-sjangeren. Noen dreier seg om ungdomskriminalitet og fengselsmiljø, andre inneholder uttalt kritikk av tette, kristne ungdomsmiljøer.
* Barnebøkene om Preste-Paul 1992-2006 er lettlestbøker med bittersøte erindringer fra barndom som overvektig mobbeoffer. Bøkene har nådd stor popularitet.
* Han har også skrevet romanene *Fader Petrus* i 1983 og *Sen Påske* i 1987.

Han har mottatt Riksmålsforbundets barne- og ungdomsbokpris i 1993 for lettlestboka *Kain og Abel*, og Skolebibliotekarforeningens litteraturpris i 1996. 

; Sakprosa 
Hans faglige forfatterskap har i stor grad kretset om tema som *skyld, soning, skyldfølelse og straff*, med bøker som *Etter drapet* (1988), *Menneske og straff : en refleksjon om skyld og straff som et bidrag til arbeidet med straffens etikk* (doktoravhandling, 1991) og artikkeltitler som *Fangen – et sonende menneske*, *Skyld og utilregnelighet* og *Menneskesyn i viktimologien*. Blant de siste fagbøkene var studien *Tilgivelse* (1998). Han har også skrevet flere lærebøker i etikk.

## Bibliografi
* *Aril Edvardsen*, sakprosa, Verbum (1974)
* *Fortellinger om Tina*, barnebok, Gyldendal (1977)
* *Sprekker i muren*, ungdomsbok, Gyldendal (1978)
* *Simon var i stallen*, barnebok, Gyldendal (1978)
* *Kanskje Gud kan smile*, ungdomsbok, Gyldendal (1979)
* *Venner*, ungdomsbok, Gyldendal (1980)
* *Vingeskutt*, ungdomsbok, Gyldendal (1981)
* *Jesus fra Nasaret*, biografier og memoarer, Gyldendal (1982)
* *Fugler i flukt*, ungdomsbok, Gyldendal (1982)
* *Fader Petrus*, roman, Gyldendal (1983)
* *Kristen tro i dag*, sakprosa, NKS (1984)
* *Glassveggen*, ungdomsbok, Gyldendal (1984)
* *En ponni i en himmelseng*, barnebok, Gyldendal (1986)
* *Sen påske*, roman, Gyldendal (1987)
* *Etter drapet*, sakprosa, Universitetsforlaget (1988)
* *Reisen tilbake*, ungdomsbok, Gyldendal (1989)
* *Menneske og straff*, sakprosa (1991)
* *Engler og bukser og Huba Buba*, barnebok, Damm (1992)
* *Kain og Abel*, ungdomsbok, Damm (1993)
* *Jord og himmel*, barnebok, IKO-forlaget (1993)
* *Englebarn i tau*, barnebok, Damm (1994)
* *Mellom deg og meg* medforfatter, ungdomsbok, IKO-forlaget (1995)
* *Engler, sykler og kjærester*, barnebok, Damm (1995)
* *Adam og Eva*, ungdomsbok, Damm (1996)
* *Englebarn får hund*, barnebok, Damm (1997)
* *Nesten som deg selv : barn og etikk (Sakprosa (1998)
* *Englebarn får vondt*, barnebok, Damm (1998)
* *Den andre : etikk og filosofi i skolen (medforfatter) (Sakprosa, Høyskoleforlaget (2001)
* *Englebarn i mål*, barnebok, Damm (2002)
* *Kunsten å være kjæreste*, ungdomsbok, Damm (2003)
* *Moderne prester*, sakprosa, Verbum (2005)
* *Vær stille Pernille*, barnebok, Portal (2006)
* *Englebarn tar hevn*, barnebok, Damm (2006)
* *Mine dager er som gresset (Sakprosa, Portal (2007)
* *Tanker for en søndag*, religiøs litteratur, Verbum (2009)
* *Min kirkebok 6*, religiøs litteratur, IKO forlaget (2012)
* *Første dag for Amina*, barnebok, Portal (2017)
* *Den fortapte faren'', ungdomsroman, Bokhuset (2022)

## Referanser


## Eksterne lenker

* CV med bibliografi